Document ID: /roh_data/filtered/fineweb-2-filterrobots_roh.jsonl.gz/70855

La Gronda Britannia vul scumandar a las proximas generaziun da fimar. Cun in curs rigurus d'anti-tubac vul ella uschia suandar la Nova Zelanda. El proponia d'augmentar la vendita da tubac d'actualmain 18 onns sin 19 onns, uschia il primminister Rishi Sunak.
La finamira saja ch'in giuvenil ch'haja oz 14 onns na cumpria mai legalmain ina cigaretta e che sia generaziun possia uschia crescher si senza fimar. Fin il 2030 vul il pajais esser liber da fimaders. La Nova Zelanda ha decis quest onn che giuvenils naschids suenter il 2009 na pon mai cumprar tubac en lur vita, mintg'onn duai la vegliadetgna minimala per cumprar cigarettas vegnir augmentada per in onn.